**Nyilatkozat**

**Név:**

**Születési idő:**

**Telefonszám:**

**E-mail cím:**

**Számlázási adatok (név, cím):**

Mint a szolgáltatást igénybe vevő személy, ezennel nyilatkozom, hogy

- A gyógytorna szolgáltatás igénybevételéhez önkéntesen adom meg mind személyes- mind pedig

egészségemmel kapcsolatos adataimat, melyek a valóságnak minden tekintetben megfelelnek.

- Saját magam kérem és vállalom az igényelt szolgáltatás lehetőségeit és kötelezettségeit.

- Amennyiben részleges információkkal szolgálok a szolgáltató felé, úgy az eltitkolt betegségeim

és állapoti tényezőim tekintetében minden felelősséget és következményt vállalok.

Mint a szolgáltatást igénybe vevő személy tudomásul veszem, hogy:

- A szolgáltatás nem tartalmaz nyomtatványokat és papír alapú dokumentumot. Az

állapotfelmérés és kezelés során a kérdéses területek részleteiről már a helyszínen kap olyan

mélységű szóbeli tájékoztatást, melyet a gyógytornász kompetenciája, az Ön által megadott

adatok minősége ill. mennyisége, valamint a szolgáltatás időkerete lehetővé és szükségessé

tesz. A vizsgálatról, kezelési tervről és a helyszínen megbeszélt egyéb tényezőkről,

történésekről e-mailben fog részletes leírást kapni.

- A gyógytorna minden alkalommal személyre szabottan, interaktív formában zajlik, melyről

videó- vagy hangfelvétel csak egyedi esetekben, mindkét fél egyértelmű beleegyezése után,

a felvétel céljával és megjelenési lehetőségeivel kapcsolatos egyeztetés alapján készíthető.

- A szolgáltatás nem helyettesíti vagy írja felül az orvos által előírt vizsgálatokat és felállított

diagnózisokat.

- Műszeres vizsgálatokra lehetőség a szolgáltatás során nincs. Amennyiben műszeres vizsgálat

(MRI, RTG, CT, PETCT, Laborok, stb) szükségessége felmerül, ajánlást vagy kompetenciának

megfelelő tanácsot kap a felmerült vizsgálati iránnyal kapcsolatban.

- A program sikerességét az együttműködés és a felelős gondolkodás biztosítja. Kérdéseiről,

kifogásairól, aggályairól a szolgáltatót időben tájékoztatja, hogy együtt találjanak megoldást

az adott helyzetre és hozzáállásával segítse a szolgáltatót a tanácsadás ill. kezelés során.

Visszajelzése kiemelkedően fontos a szolgáltató számára!

- A gyógytorna kezelés során kapott otthoni házi feladatok elvégzésének minőségéért és

mennyiségéért, valamint a kezeléseken kívül történő gyakorlás következményeként

felmerülő problémákért a gyógytornász nem tud felelősséget vállalni. Az otthonában végzett

rendszeres gyakorlás elengedhetetlenül fontos része a kezelésnek, de mivel a kezelő

személyesen nem felügyelheti a folyamatot, nem vállalhat felelősséget a nem megfelelően

végzett gyakorlatokból eredő történésekért.

- Késés esetén, az abból fakadó időveszteség a szolgáltatás költségére és más páciens idejének

rovására nem mehet. A késés idejét pótolni, ezáltal más páciens idejét megrövidíteni nem

lehet. Amennyiben valamilyen akadályozató körülmény miatt nem tud pontosan megjelenni,

kérjük, hogy a lehető leghamarabb jelezze.

- Az elmulasztott, de le nem mondott időpont teljes költsége a szolgáltatást igénylő személyt

terheli. Amennyiben nem tud megjelenni az egyeztetett időpontban és nem mondja le 24

órával az időpont előtt, az igényelt szolgáltatás ára kiszámlázásra kerül és köteles befizetni

azt. (Ez alól kivételt képezhetnek speciális esetek, mint baleset, hirtelen jött betegség vagy

egyéb olyan nyomós indok, melyeknek fajsúlya miatt az igénylőnek megjelenésének rovására

kell döntenie. Ebben az esetben is kötelező a lehető legrövidebb időn belül tájékoztatni a

szolgáltatót.)

- A gyógytornász csak a kompetenciájának határain belül tevékenykedhet. Amennyiben egy

probléma túlnyúlik a kompetenciáján ill. szaktudásán, további segítségként más szakterületek

felé irányíthatja. (orvoshoz, más speciális területen dolgozó kollégájához, stb.)

- Az igénylő egészségi állapotát és szervezetének működését tekintve is vannak határai,

melyeken belül vagyunk csak képesek mozogni. (Ennek valós feltérképezése több időt vehet

igénybe.) A kitűzött cél realitását a gyógytornász kompetenciája és szaktudása mellett az Ön

szervezetének korlátai és együttműködésének mértéke is befolyásolják.

- Az igénylő, az általa megadott személyes adatainak EU-ban érvényben lévő GDPR rendszer

alapján biztonságosnak ítélt módon történő tárolásába, kezelésébe és megsemmisítésébe

beleegyezik. (Ezek felől szóbeli tájékoztatást az első egyeztetés ill. találkozás alkalmával fog

kapni.)

A szolgáltató nyilatkozik, hogy:

- A szolgáltatást igénylő által megadott adatokat az EU-ban érvényben lévő GDPR

rendszernek megfelelően biztonságosan és bizalmasan kezeli, tárolja és semmisíti meg,

illetéktelen személyek számára nem adja ki.

A szolgáltató az igénylő által megadott adatokat a következő helyeken és módokon kezeli:

A kinyomtatott adatokat egy üzleti célra elkülönített irathordozóban, ennek digitális

változatait egy hordozható, külső adattárolón tárolja elzárható szekrényben a székhelyén.

Az e-mailben közölt információk jelszóval védett, csak a szolgáltató által hozzáférhető e-mail

rendszeren tárolódnak a Gmail szerverén. Ennek szükségessége a kapcsolattartás minősége

miatt kiemelkedően fontos.

Amennyiben Ön a Gyógytornászkereső közvetítő cégen keresztül került kapcsolatba a

szolgáltatóval, az Ön adatait a szolgáltatónak a közvetítő céggel is közölnie kell. A szolgáltató

kötelessége tételesen elszámolni az igénylő megjelenéseivel és munkájával kapcsolatban.

A szolgáltató törvény által meghatározott módon, a kötelező adózási rend szerint kezeli és

továbbítja az Ön adatait a NAV felé. Ez a folyamat mindenben a hatályos törvények alapján

történik.

- A szolgáltató az ügyfél adatait az utolsó kezeléstől számított 5 évig az ÁNTSZ szabályzat

értelmében kötelezően kezeli és tárolja. Ennek leteltével az adatokkal a következő képen jár

el a szolgáltató:

A papír alapú dokumentumait biztonságos megsemmisítés útján semmisíti meg és távolítja

el. E-mailben megadott digitális adatait az e-mailes rendszerből nem köteles törölni, tehát

benn hagyhatja, de nem adhatja ki harmadik fél számára. 5 év utáni adatokat felhasználni a

szolgáltató nem fogja, kérésre ezek az adatok is törölhetők.

A NAV számára adózási kötelezettség miatt, törvény által kötelezően tárolandó adatait a

szolgáltató az esedékes adóbevallásig köteles tárolni, illetéktelen személynek nem adhatja

ki.

- A szolgáltató nyilatkozik, hogy az igénylő személyét semmilyen hátrányos megkülönböztetés

nem éri kora, neme, véleménye, egészségi állapota, etnikai-, vallási- vagy politikai

hovatartozása és nézetei miatt. A munkát akadályozó vagy ellehetetlenítő

összeférhetetlenség esetén közös konszenzussal történik a továbblépés valamely

meghatározott irányba.

- A szolgáltatás során a gyógytornász a szakmai kompetenciájának és tudásának legjavát a

szolgáltatást igénylő érdekében használja, és igyekszik a lehető legmagasabb szintű

egészségi állapotot megcélzó tevékenységet folytatni az igénylő együttműködésével.

- A dinamikus interaktivitás jegyében a gyógytornász minden alkalommal kérvényezi az őszinte

visszacsatolást a minél hasznosabb és sikeresebb együttműködés érdekében.

**A nyilatkozat teljes szövegét elolvastam, megértettem és az azokban foglaltakkal egyet értek, a**

**benne foglaltakat felelősséggel vállalom.**

Dátum:

Aláírás:

\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_

 Igénylő aláírása Szolgáltató aláírása